ཁོང་གིས་ཆུང་དུས་གང་མྱངས་བ་དེ་ད་སྐབས་གཞན་གྱིས་མྱོང་བཞིན་པ་མཐོང་ཚེ་མ་སྐུལ་དང་བླངས་སྒོས་ཁོ་ཚོ་སྡུག་བསྔལ་དེ་ལས་གྲོལ་ན་སྙམ་པའི་ཀུན་སློང་ཤུགས་དྲག་པོ་ཞིག་རང་འགུལ་གྱིས་སྐྱེས་བཞིན་ཡོད།ཀུན་སློང་དེ་འདྲ་ཞིག་གི་འོག་ཏུ་སློབ་གྲྭར་འགྲོ་བར་དཀའ་ངལ་ཡོད་པའི་བྱིས་པ་དང་ཁྱིམ་འཁོས་ཞན་ཞིང་ན་ཚས་མནར་བཞིན་པ་འགའ་ལ་རང་གིས་རོགས་ཐུབ་པ་དག་ལ་གང་ནུས་ཀྱིས་རོགས་བྱས་ཤིང་།རང་གིས་མི་ནུས་བ་གང་ལ་རང་གི་གོ་གནས་དང་སྤྱི་ཚོགས་ཀྱི་འབྲེལ་བ་བེད་སྤྱད་ནས་སྤྱི་ཚོགས་སྟེང་གི་རོགས་རམ་གང་ནུས་ཀྱིས་རག་ཐབས་བྱེད་བཞིན་ཡོད།དེ་མིན་རང་གིས་རྩ་འཛུགས་བྱས་པའི་ཁོར་ཡུག་སྲུང་སྐྱོབ་ཚོགས་པར་ཁོངས་མིལྷག་ཡོད་པ་དེས་ཀྱང་རང་གི་ཕ་ཡུལ་དང་ཉེ་འཁོར་གྱི་ཁོར་ཡུག་སྲུང་སྐྱོབ་ཐད་ལག་རྗེས་མི་དམན་པ་བཞག་ཡོད།